Lemuru Ahinya
1. Ayudo wach
gotieno ka onyisa ni mondo anyisu ulem ahinya. Abraham ema owachona.
2. Owacho ni
Afrika mangima mondo ogo chonggi piny gi lem matek.
3. Omiyo an
aywak kendo asayou, lemuru.
4. An aa kaeri
ka amor, to wachno ema ok adwar ni mondo adhigo.
5. To Abraham
nende omosowa duto tetete; brathe, wasista kod Jodolo bende.
Puonj Kuom Pesa
6. Gima omiyo
arogonu matek kuom wach pesa, pesa en gima rach, nondhogo Ruodhwa. An Ondeto
pesa ondhoga.
7. Ne on’giewa
chuth kod wabeberu, jo-Yunani ma onano ni rieko. Jok ma gi oko gin jonabi to gi
iye gin ondiegi machamoji.
8. Omiyo arogo
matek ni pesa ok gol e mudho. Pesa ka isolo to igolo kuma ler ma ji duto neno.
9. Emomiyo
anyisou ni kik ugolie pesa e mudho chien’g moro. Gima iwacho apiaya e nyim ji
ratiro ema tieko miriambo; gir ratiro ema ber.
Luor Mar Jo-Ot
10. Gima achako
amede; ng’ama dhako oluor chwore ahinya kata nyaka ndalo (nyadi) aluf.
11. Ng’ama
iluongo ni dichwo oluor chiege ahinya.
12. An ok adwar
n’gat ma dhawo e ot malin’g-lin’g kod chwore to ka kiny piny ru to ikuto kod
Kanzu idhi chamo Sakramit.
13. Mano doko
wach manade? An ok anyal wuondou; to an in osiepna ka timni berna, to ka timni
baya matin to aringo. An iluonga ni paka chunye ariyo.
14. Ang’eyo ni
pok udak koda amin’ga, to gima chunya wacho ukia. To ka oseger udi maber to
chien’g moro anahulnu kata weche an’gwen—anyalo wacho. To nono to onge.
15. Bende aneno
uyien’g, to abiro dok kuma ne ugolae.
Gik Mowinjore
16. Aguronu wach
motegno ni lemuru.
17. Ng’at ma
oneno ka chunye pod jur to ochak chon odhi mana dalane. Ng’at ma ong’eyo ni
okecho, dhi dalani iywe.
18. Kawuono awacho
moriere piny te: ng’at ma sin ok adwar.
An Ema Akonyou
19. Ung’eyo maber
chuth kinde mane awuotho e piny Joluo, Abaluya, Wakamba; jogo an e mane akonyo.
20. Ne akuongo
aromo piny ma amako osiep kod polise madongo. Wachno ne odonjo e chuny msungu
moro ma iluongo ni Koblo ema okonya wach. Mano emomiyo unya e piny.
Gir Mudho Ok Adwar
21. To an to
dhoga ni nowach-awacha ma kata atho. To gir mudho to ok nadwar nyaka chien’g.
22. Bende ung’eyo
gima omiyo urwako kanzu? An nene gihoya mondo otera ei
Klisia ma Katholik akuo.
23. To koro
Serikal ne penjo ni: ok urwak mana ng’atni e od Katholik? N’gato ne owacho ni
(to) ja lemo alema ni otimo ang’o?
Chiwuru Gigu Ne Jotendu
24. Omiyo nyimine
gi owete, yawuru dho chunyu mondo chunyu obed maler.
25. Kadinar maru
maduon’g kod Papa maru, kod Kadinar Lawrende, Karilus Mumbo kod Nikolas
Otieno---Uganda, um uru duggi gin mau.
26. Omiyo adagi
ni pesa ok sol akwo. Bende ng’euru ni jok ma riek kamagi duto ok nyal donjo e
din ma gi n’geyo ni rach.
27. Nyithi
Nyasaye, Kadinar Lawrende ni en oyie tho ne Legion Maria. Ka abiro kae, kik
uweye owuoth duk. Osuru bende ugolne.
28. An tinde
aweye e lwetu nikech asepogonugo. Omiyo utem rite ahinya.
29. An to achiemo
ayien’g to un duto adwaro ni upar rito jotendu nyaka dereba maru ma riembo piny
mangima.
Paruru Nyasachu
30. Oyawore uru
duto tetete.
31. Jok ma odhier
ema paro Maria (mana) kaka Lazarus bende ne paro Nyasaye.
32. An’geyo ni
chunyu odenyo; an bende chunya odenyo. An aweyo odwa nikuop ngima, (nikech)
ng’at ma oyie Jesus mago ok olaw.
33. Lazarus kane
oyie Jesus ne odhi e ngima; ne odhi kuma okwe. To owadgi Lazarus ne sando
Lazarus ndi.
34. To apenjou:
dipo nono ni un bende ugoyo nyimineu kata oweteu matindo?
35. Kar goye to
puonje lemo ka inyise ni lem. Ka odagi lemo to chiemo to imiye-amiya; to odhi
onindo kamoro nono.
An Ng’at Machon Ahinya
36. To an, an
ng’at ma chon ahinya; an tene. An ng’at ma chon ndi.
37. Lo mane
ochweya godo ok chuodho mochweugogi. Chuotha en chuodho matin to tek maok ti
piyo.
Rituru Mond Liete gi Nyithi Kiye
38. To gima
apuonju: kik ugo kata jowadu.
39. An’geyo ni
owadu nyalo tho to oweni dhako kod nyithindo, to gimoro kik chieni igo kata
nyathi achiel. Kata chi owaduno kik itemie goyo.
40. Ka imiyo gi
luor eka gin bende chien’g moro kata ginwan’g dhian’g to gimiyi ni dhi icham
irito minwa maber ahinya. Mamano en chiegi.
41. To mano nidag
maber moloyo (ka) ipogonegi puothegi ng’ato ka ng’ato, ma kata itho to odon’g e
lwetgi.
An Dhano Ok Gimoro Kuoma
42. An nene aneno
Dina nyar Jakobo, nyako maber ndi. (E fwenyno) ne ochalo mana dhako mosenyuol
dichiel kende.
43. To an dhano
mochwe ok buoga kata matin. To anyisou adier (ni) ka ibedo jakuo kaka an kama
to irach ne Nyasaye.
44. To lemuru
uduto tetete. Mago mondo oromu jokristuswa.
45. Dominus
Vobiscum. Et Cum Spiritu tuo.
luo_Latn luo_Latn luo_Latn luo_Latn luo_Latn luo_Latn luo_Latn dik_Latn luo_Latn pag_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn lug_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn eng_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn ibo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn nya_Latn luo_Latn luo_Latn luo_Latn luo_Latn luo_Latn luo_Latn dyu_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn smo_Latn srd_Latn